**ELŐTERJESZTÉS**

Tiszavasvári Város Önkormányzata

Képviselő-testületének

**2018. május 31-én tartandó ülésére**

**Az előterjesztés tárgya:** **a Rojkó-Med Kft-vel kötött feladat-ellátási szerződés módosításáról**

**Az előterjesztés melléklete**: -

**Ügyiratszám:** 213/2018.

**Az előterjesztés előadója:** Sipos Ibolya általános helyettesítésre megbízott alpolgármester

**Az előterjesztés témafelelőse:** Petruskáné dr. Legeza Tímea osztályvezető

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30  |
| Szociális és Humán Bizottság | SZMSZ 5. melléklet 1.11 |

**Az ülésre meghívni javasolt szervek, személyek:**

|  |  |  |
| --- | --- | --- |
|  |  |  |
| Rojkó-Med kft. ügyvezetője | Dr. Rojkó László | drrojkolaszlo@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2018. május 25.

 **Petruskáné dr. Legeza Tímea**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

**Témafelelős**: Petruskáné dr. Legeza Tímea

**Előterjesztés**

- a Képviselő-testülethez –

**a Rojkó-Med Kft-vel kötött feladat-ellátási szerződés módosításáról**

**Tisztelt Képviselő-testület!**

Tiszavasvári Város Önkormányzata Képviselő-testülete a járóbeteg szakellátás vonatkozásában lefolytatott közbeszerzési eljárás eredményeként a szakorvosi és fogászati nem szakorvosi óraszámra vonatkozóan **a Rojkó – Med Kft.-vel** **kötött feladat-ellátási** **szerződést.**

Jelenleg a szerződés módosítása az alábbiak miatt vált szükségessé:

I. Az egészségügyi ellátórendszer fejlesztéséről szóló 2006. évi CXXXII. törvény 2/D. §-a alapján a egészségügyi ellátási szerződés alapján ellátást nyújtó egészségügyi szolgáltató köteles vagyoni biztosítékot adni. **A vagyoni biztosíték módját és mértékét az egészségügyi ellátási szerződés tartalmazza.**

A törvény értelmében **a vagyoni biztosíték lehet:**

*a)* bankgarancia,

*b)* az egészségügyi szolgáltató által hitelintézetnél lekötött és elkülönítetten kezelt pénzösszeg (pénzbeli letét). Az egyes biztosítékformák külön-külön vagy együttesen is alkalmazhatók.

Fenti törvény végrehajtásáról szóló 337/2008. (XII.30.) Korm. rendelet 2/A. §-a értelmében:

„A Tv. 2/D. §-a szerinti **vagyoni biztosíték mértékét a NEAK határozza meg**, azzal, hogy a **vagyoni biztosíték mértéke** az ellátási szerződés megkötésének évét megelőző finanszírozási évben az átvállalt feladathoz kapcsolódó, szakmánkénti kapacitás egy egységére jutó országos átlagfinanszírozás alapján az átvállalt kapacitásra jutó **negyedéves bevétel nagyságától legfeljebb 20%-ban térhet el.** Amennyiben a vagyoni biztosíték mértékének megállapításához a megelőző finanszírozási évre vonatkozóan adat nem áll rendelkezésre, a vagyoni biztosíték mértéke az átvállalt feladatra jutó várható éves teljesítmény egynegyede. A NEAK a vagyoni biztosíték mértékének meghatározásakor figyelembe veszi a Tv. 4/A. § (3) bekezdés *b), c), e)* és *j)* pontja szerinti szempontokat.”

A feladatellátás folyamatosságának biztosítékaként jogszabály által előírt vagyoni biztosíték mértéke a **NEAK által meghatározásra került.** Ezt követően a Képviselő-testület 211/2017. (VIII.11.) Kt. számú határozatában úgy döntött, hogy a NEAK által megállapított vagyoni biztosíték mértékétől nem kíván eltérni, és annak **mértéke** - **8.302.320 Ft. összegben – rögzítésre került a szerződésben.**

A Képviselő-testület, és a Rojkó-Med Kft. képviselője is kinyilatkozta, hogy a **NEAK által** **megállapított vagyoni biztosíték mértékétől eltérni nem kíván.**

Tájékoztatom a Képviselő-testületet, hogy a **Rojkó-Med Kft**. **a közbeszerzés tárgya szerinti szakmákra** SZ-10/NEO/2883-5/2018. számú, a Szabolcs-Szatmár-Bereg Megyei Kormányhivatal Nyíregyházi Járási Hivatala által **2018. május 18. napján kiadott** **működési engedéllyel rendelkezik.**

A feladatellátás megkezdéséhez a **finanszírozási szerződés megkötése szükséges**, az erre irányuló hatósági eljárás a NEAK-nál folyamatban van. Ennek során a hatóság az alábbiakról tájékoztatott:

Tekintettel arra, hogy a **vagyoni biztosíték mértékének megállapítása 2017-ben történt a hatóság által, a 2016. évi adatok alapján, így azt pontosítani kell,** mivel **a** **2018. évben történő szerződéskötéshez** a vagyoni biztosíték mértékének meghatározása a **2017. évi adatok alapján történhet.**

Ennek érdekében kértem a hatóságot, hogy **állapítsa meg a vagyoni biztosíték mértékét, a 2017. évi adatok alapján**. A NEAK által közölt összeg **8.334.625 Ft.,** amely ugyan minimálisan tér el a korábban megállapított összegtől, mégis **szükséges pontosítani** a szerződésben, mivel annak **pontos mértékét** – a vonatkozó jogszabályi előírásoknak megfelelően – **a szerződésnek tartalmaznia kell**.

II. A megállapodás **9. pontja** a finanszírozási kérdéseket szabályozza, melyet elírás miatt egy ponton módosítani szükséges:

„A Kormányrendelet 6/C. § (2) bekezdése alapján, **a finanszírozási jogosultságait a jelen feladat-átadási megállapodás aláírásával az Átvevő szerzi meg,** így a Kormányrendelet 6/C. § (1) bekezdésben foglaltak alapján az **általa jelentett és elszámolható teljesítmények után járó díjat a NEA a jogutód egészségügyi szolgáltatóra vonatkozó szabályok szerint Átvevő részére utalványozza a határnapot követő kifizetések vonatkozásában.”**

A **megállapodás a felek által már aláírásra került**, azonban **annak hatálya és a tényleges feladat átadás-átvétel jövőbeli időponthoz kötött**, azaz a jogerős működési engedély és a finanszírozási szerződés kezdő időpontjához igazodik, ezáltal természetesen az ehhez kapcsolódó **finanszírozás** is a **feladat-ellátási szerződés hatálybalépésével illeti meg az átvevőt,** az azt követően általa jelentett és elszámolható teljesítmények után.

Ezért javaslom, hogy az „**aláírásával” szó helyett a „hatálybalépése” szó szerepeljen** ebben a pontban.

A szerződés ilyen módosítása a Kbt. 141. § (6) bekezdése szerint **nem tekintendő lényeges módosításnak** és nem vonja maga után új közbeszerzési eljárás lefolytatását.

Javaslom, hogy a korábban elfogadott szerződés megszüntetésével és új egységes szerződés elfogadásával döntsön fentiekről a testület.

Kérem a Képviselő-testületet, hogy szíveskedjen az előterjesztés megtárgyalni és a határozat-tervezetet elfogadni.

Tiszavasvári, 2018. május 25.

 **Sipos Ibolya**

 **általános helyettesítésre**

 **megbízott alpolgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2018. (…..) Kt. számú**

**határozata**

**A Rojkó-Med Kft-vel kötött feladat-ellátási szerződés módosításáról**

Tiszavasvári Város Önkormányzata Képviselő-testülete „**A Rojkó-Med Kft-vel kötött feladat-ellátási szerződés módosításáról”** című előterjesztéssel kapcsolatban az alábbi határozatot hozza:

I.1 Dönt arról, hogy a **járóbeteg *– szakorvosi és fogászati nem szakorvosi -* feladatellátást** jelen határozat 1. mellékletében foglalt **feladat-ellátási szerződés** **alapján kívánja biztosítani**, azzal, hogy elfogadja a jelen határozat 1. mellékletét képező feladat-ellátási szerződést.

I.2 Felkéri a **polgármestert a szerződés aláírására.**

I.3. Felkéri a polgármestert, hogy a döntésről tájékoztassa a **közbeszerzési szakértőt**, a **TIVESZ Kft**. ügyvezetőjét, és **Rojkó-Med Kft.** ügyvezetőjét.

**Határidő:** azonnal, **Felelős:** Sipos Ibolya általános

esedékességkor helyettesítésre megbízott alpolgármester

1. melléklet „A Rojkó-Med Kft-vel kötött feladat-ellátási szerződés módosításáról**”** szóló **…**/2018. (…..) Kt. számú határozathoz

**FELADATELLÁTÁSI SZERZŐDÉS**

**EGÉSZSÉGÜGYI JÁRÓBETEG SZAKELLÁTÁSI – szakorvosi – FELADATOK**

mely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4. törzsszáma:732462 képviseli Sipos Ibolya általános helyettesítésre megbízott alpolgármester) továbbiakban, ***mint feladat átadó*** (továbbiakban: Átadó) és

**ROJKÓ-MED Tanácsadó és Szolgáltató Kft.** (székhelye: 4558 Ófehértó Besenyődi u. 11. adószáma: 12451245-1-15 képviseli: Dr. Rojkó László ügyvezető) egészségügyi szolgáltató, ***mint feladat átvevő*** (továbbiakban: Átvevő) - továbbiakban együttesen Felek - között alulírott helyen és időben, az alábbi feltételek mellett:

**PREAMBULUM**

**Átadó a Tiszavasvári Járóbeteg szakellátási *– szakorvosi és fogászati nem szakorvosi - feladatokat*** önként vállalt önkormányzati feladatként saját fenntartásában az általa ezen célra alapított **Tiszavasvári Egészségügyi Szolgáltató Nonprofit Kft. (továbbiakban: TIVESZ Kft.) útján látja el.**

Tiszavasvári Város Önkormányzata Képviselő-testülete „a Tiszavasvári járóbeteg ellátás szakorvosi és nem szakorvosi ellátásainak közbeszerzési eljárásáról”szóló **315/2016. (XII.22) Kt. számú határozatában** – melyet a 22/2017. (II.2.) Kt. számú határozatával módosított **- kinyilatkozta azt a szándékát, hogy a Tiszavasvári járóbeteg ellátás keretében működő szakorvosi és nem szakorvosi ellátások vonatkozásában közbeszerzési eljárást ír ki,** melynek eredményes és érvényes lefolytatását követően feladatellátási szerződést köt a nyertes ajánlattevővel.

A Képviselő-testület **a** *68/2017. (III.30.) Kt. számú határozatával* **a Tiszavasvári járóbeteg ellátás szakorvosi és nem szakorvosi feladatainak megvalósítására kiírt közbeszerzési eljárás 1. részére vonatkozóan a ROJKÓ-MED Tanácsadó és Szolgáltató Kft.** (székhelye: 4558 Ófehértó Besenyődi u. 11.) **ajánlatát érvényesnek nyilvánította**, majd a *82/2017. (IV.11.) Kt. számú határozatával* **a közbeszerzési eljárást** **eredményesnek nyilvánította, a nyertes ajánlattevő a ROJKÓ-MED Tanácsadó és Szolgáltató Kft.** (székhelye: 4558 Ófehértó Besenyődi u. 11.)

Jelen szerződést a Képviselő-testület a **3/2018. (I.25.) Kt. számú határozatával hagyta jóvá.**

1. Felek - Tiszavasvári Város Önkormányzata Képviselő-testülete **315/2016. (XII.22.) Kt. számú határozata alapján,** melyet a 22/2017. (II.2.) Kt. számú határozatával módosított - megállapodnak abban, hogy Átadó átadja, Átvevő **átveszi – a TIVESZ Kft. jelenleg hatályos működési engedélyében szereplő, e pontban felsorolt feladatellátáshoz tartozó kapacitással – tiszavasvári járóbeteg szakellátással kapcsolatos közszolgáltatási kötelezettséget,** …..……. (a járóbeteg **szakellátás szakorvosi és fogászati nem szakorvosi f**eladatellátáshoz szükséges **jogerős működési engedély** megszerzése és a megkötött **finanszírozási szerződés kezdő időpontjával) mint fordulónappal (továbbiakban: határnap),** az alábbi szakorvosi feladatellátások tekintetében:

**a.)Képalkotó diagnosztika és radiológia terápia**: röntgendiagnosztika és -terápia szakmai főcsoporton belül röntgendiagnosztika szakmára heti 8 szakorvosi óra,
b.) **Belgyógyászat** szakmai főcsoporton belül 18 szakorvosi óra

c.) **Sebészet** szakmai főcsoporton belül sebészet szakmára heti 8 szakorvosi óra,
d.) **Szülészet-nőgyógyászat** szakmai főcsoporton belül szülészet-nőgyógyászat szakmára heti 14 szakorvosi óra,

e.) **Fül-orr-gégegyógyászat** szakmai főcsoporton belül fül-orr-gégegyógyászat szakmára heti 10 szakorvosi óra,
f.) **Szemészet** szakmai főcsoporton belül szemészet szakmára heti 8 szakorvosi óra,
g.) **Bőrgyógyászat** szakmai főcsoporton belül bőr-és nemi beteg ellátás szakmára heti 5 szakorvosi óra,
h.) **Urológia** szakmai főcsoporton belül urológia szakmára heti 6 szakorvosi óra,
i.) **Reumatológia** szakmai főcsoporton belül reumatológia szakmára heti 10 szakorvosi óra

j) **Fogászati ellátás** szakmai főcsoporton belül fogászati röntgen szakorvossal szakmára 17 nem szakorvosi óra.

Ennek megfelelően a jelen pontban megjelölt járóbeteg szakellátási – szakorvosi -kapacitások vonatkozásában a feladatellátásért felelős 2017. október 1. napjával Átvevő lesz.

1.2 **Az eljárás során alkalmazott értékelési szempontra tekintettel - a nyertes ajánlat azon elemeit, amelyek értékelésre kerültek:**

1. ajánlati ár: nettó 3.800.000 Ft/hó

2. Fejlesztési koncepció:

2/1 vérvételi hely, gyűjtőállomások szervezése az egyes orvosok által levett vérért: **nem**

2/2. új szakellátások bevezetése:

 endokrinológia **igen**

 kardiológia **igen**

 diabetológia **igen**

 gyermek(nő)gyógyászat **igen**

2/3. magánfinanszírozású szolgáltatások bevezetése: **igen**

2/4. helyettesítés megszervezése a folyamatos ellátás érdekében: **igen**

2/5. tárgyi eszközök pótlása/karbantartása/felülvizsgálta: Tárgyi min. feltételek feletti nagyértékű\* eszközök biztosítása**: igen**

\*nagyérték alatt Átadó a 4/2013. (I.11) Korm. rendelet szerinti fogalmat érti

2/6. további szakvizsgával rendelkező orvos foglalkoztatása szakvizsgák száma: **3 fő**

1. **A szerződés időtartama:** a **járóbeteg ellátás szakorvosi és nem szakorvosi ellátásainak közbeszerzésére** kiírt – Tiszavasvári Város Önkormányzat Képviselő-testületének *„A Tiszavasvári járóbeteg ellátás szakorvosi és nem szakorvosi ellátásainak közbeszerzési eljárásáról*” szóló 315/2016. (XII.22) Kt. számú határozatával elfogadott, és a 22/2017. (II.2.) Kt. számú határozatával módosított - **közbeszerzési eljárás érvényes és eredményes lefolytatását követően, a feladatellátáshoz szükséges jogerős működési engedély megszerzése és a finanszírozási szerződés megkötése időpontjától, azaz …... ……. napjától (**a járóbeteg **szakellátás szakorvosi és fogászati nem szakorvosi f**eladatellátáshoz szükséges **jogerős működési engedély** megszerzése és a megkötött **finanszírozási szerződés kezdő időpontjával) 2021. július 12. napjáig tartó, határozott időre szól.**

**3. Átvevő területi ellátási kötelezettsége** a jelen megállapodással megszerzett járóbeteg szakellátás vonatkozásában – „az egészségügyi ellátórendszer fejlesztéséről” szóló 2006. évi CXXXII. törvény 5/A. § (7) bekezdése alapján- **változatlan marad**. Az **ellátási terület a Tiszavasvári Járáshoz tartozó települések közigazgatási területére terjed ki, az alábbiak szerint:**

**a.) Képalkotó diagnosztika és radiológia terápia**: Tiszavasvári, Tiszalök, Tiszadada, Tiszaeszlár, Szorgalmatos
b.) **Belgyógyászat:** Tiszavasvári, Tiszalök, Tiszadada, Tiszaeszlár, Szorgalmatos
c.) **Sebészet:** Tiszavasvári, Tiszalök, Tiszadada, Tiszaeszlár, Szorgalmatos
d.) **Szülészet-nőgyógyászat:** Tiszavasvári, Tiszalök, Tiszadada, Tiszaeszlár, Szorgalmatos

e.) **Fül-orr-gégegyógyászat:** Tiszavasvári, Tiszalök, Tiszadada, Tiszaeszlár, Szorgalmatos,

f.) **Szemészet:** Tiszavasvári, Tiszalök, Tiszadada, Tiszaeszlár, Szorgalmatos
g.) **Bőrgyógyászat:** Tiszavasvári, Tiszalök, Tiszadada, Tiszaeszlár, Szorgalmatos

h.) **Urológia:** Tiszavasvári, Tiszalök, Tiszadada, Tiszaeszlár, Szorgalmatos
i.) **Reumatológia**: Tiszavasvári, Tiszalök, Tiszadada, Tiszaeszlár, Szorgalmatos

j) **Fogászati ellátás**: Tiszavasvári, Tiszalök, Tiszadada, Tiszaeszlár, Szorgalmatos, Tiszadob

**4. Szakmai garanciák**

**4.1. Átvevő kijelenti**, hogy jelen szerződés 1. pontjában megjelölt **szakfeladatokat képes ellátni.** Átvevő vállalja, a feladat-ellátási kötelezettség címzettjeként az átvételt követően gondoskodik a járóbeteg szakellátás folyamatos és zökkenőmentes működtetéséről.

4.2. Átvevő felelősséggel tartozik a feladat szakmai tartalma és minősége és tekintetében is, ennek megfelelően rendszeresen **nyomon követi szolgáltatások minőségét mérő mutatók alakulását** (ennek körében különösen a járóbeteg szakellátás kapacitás kihasználtságát; szakmánként az egyes beavatkozásokra jutó percátlagokat; valamint a várólisták időbeli hosszának alakulását).

4.3. Szerződő Felek kijelentik, hogy a szakmai előkészítés során meggyőződtek arról, hogy jelen szerződés 1. pontja szerint átadás-átvételre kerülő szakorvosi óra kapacitás birtokában az átvevő képes az ellátási területhez tartozó lakosságot megfelelően kiszolgálni.

4.4. Az Átvevő nyilatkozik, az ellátás minőségének és színvonalának biztosítása céljából **minőségi indikátorokat képez**, **az ellátás minőségét és a szolgáltatási struktúra megfelelőségét maga is rendszeresen ellenőrzi.**

4.5. Átvevő **köteles a feladatellátásra vonatkozó mindenkori jogszabályokat, szabványokat, hatósági, szakhatósági és műszaki előírásokat betartani.**

4.6. Átvevő köteles jelen szerződésben szabályozott feladatellátás **tekintetében az Átadó részére évente beszámolni**, legkésőbb a tárgyévet követő év március 15. napjáig.

4.7 Átvevő kötelezettséget vállal arra, hogy az egészségügyi közszolgáltatásért felelős szerv ellátási kötelezettségébe tartozó közszolgáltatások közül a szerződésben meghatározott szolgáltatásokat folyamatosan, a jogszabályokban és az egészségügyi szakmai szabályokban előírtak betartásával, területi ellátási kötelezettséggel nyújtja. E kötelezettsége elmulasztásából eredő az Átvevő érdekkörében felmerülő kárért teljes felelősséggel tartozik.

4.8 Átvevő köteles a tulajdont és a szervezetet érintő bármely változásról az egészségügyi közszolgáltatásért felelő szervet haladéktalanul, de legkésőbb a változás bekövetkezésétől számított 8 napon belül, írásban tájékoztatni.

4.9 Átvevőa a teljesítés mérésére az alábbi mutatószámokat alkalmazza:

* esetszám;
* beavatkozásszám;
* egy esetre jutó beavatkozás;
* egy estre jutó ellátási időtartam.

**5.Jogutódlással kapcsolatos általános kérdések:**

5.1. Felek megállapítják, hogy **a feladatellátás tekintetében Átadó és Átvevő között jogutódlás áll fenn.**

5.2. Felek megállapítják, hogy **jelen szerződéses konstrukcióban Átvevő vagyoni biztosíték adására köteles.** Átvevő **vállalja, hogy a vonatkozó jogszabályban meghatározott szabályoknak megfelelően és mértékben vagyoni biztosítékot ad, melynek mértéke 8.334.625 Ft., azaz nyolcmillió-háromszázharmincnégyezer-hatszázhuszonöt forint.**

**A vagyoni biztosíték módja:** hitelintézetnél lekötött és elkülönítetten kezelt pénzösszeg (pénzbeli letét)

5.3. Felek vállalják, hogy a **működési alapdokumentumok** (különösen működési engedély; finanszírozási szerződés) **tekintetében együttműködnek a jelen szerződés alapján szükséges módosítások (törlések) elvégzésében.**

5.4. **Átvevő vállalja**, hogy a **feladatellátás folyamatossága érdekében gondoskodik a működési engedély megszerzéséről**, illetve a megkötött **finanszírozási szerződés kezdő időpontjával**, valamint a működés megkezdéséhez, illetve jogszerű feladatellátás fenntartásához **szükséges tőke és likviditás biztosításáról**.

5.5. **Átvevő** tudomásul veszi, hogy **a kapacitás-bővítés, valamint a kapacitás-átcsoportosítás iránti kérelem/pályázat benyújtásához Átadó előzetes jóváhagyása szükséges.**

5.6. **Felek vállalják, hogy a kapacitásbővítés, valamint kapacitás-átcsoportosítás iránti kérelem/pályázat benyújtásában együttműködnek.**

5.7.Átvevő vállalja, hogy **a kapacitásbővítés, valamint kapacitás-átcsoportosítás iránti kérelem/pályázat benyújtásában együttműködik a Tiszavasvári járóbeteg szakellátás nem szakorvosi feladatellátását biztosító feladatellátóval.**

5.8Felek megállapodnak abban, hogy **Átvevő jogosult a feladatellátás érdekében, az ahhoz szükséges személyes közreműködői és közreműködői szerződéseket önállóan megkötni.**

**6.A tárgyi feltételek biztosításával kapcsolatos kérdések:**

A feladat-ellátási kötelezettség átadásával egyidejűleg Átadó a feladatellátáshoz szükséges ingatlan és ingó vagyont Átvevő részére bérbe adja, Tiszavasvári Város Önkormányzata **Képviselő-testülete 315/2016. (XII.22.) Kt. számú határozatával – melyet a 22/2017. (II.2.) Kt. számú határozatával módosított - elfogadott bérleti szerződés alapján**.

Átvevő **tudomásul veszi,** hogy a működési engedély megszerzéséhez, fenntartásához esetlegesen szükségessé váló **egyéb tárgyi feltételek biztosításával kapcsolatosan a határnapot követően Átadót semmiféle kötelezettség nem terhelheti**.

1. **Munkavállalókkal kapcsolatos kérdések:**

Átvevő tudomásul veszi, hogy a TIVESZ Kft-nél az átadás-átvétel tárgyát képező, jelen szerződés **2. pontjában meghatározott járóbeteg szakellátási szakorvosi feladatellátásban munkaviszony keretében foglalkoztatott munkavállalók** tekintetében - **a Munka törvénykönyvéről szóló 2012. évi I. törvény 36. § (1) bekezdése alapján - az átadás-átvétel időpontjában fennálló munkaviszonyból származó jogok és kötelezettségek az átadóról az átvevő munkáltatóra szállnak át.**

Átvevő **vállalja, hogy a TIVESZ Kft-nél az átadás-átvétel tárgyát képező járóbeteg szakellátási feladathoz kapcsolódóan megbízási jogviszony keretében** foglalkoztatott munkavállalók részére, **az adott megbízási jogviszonyukkal azonos tartalommal és feltétellel ajánlatot tesz a továbbfoglalkoztatásukra**.

Szerződő Felek nyilatkoznak, hogy a jelen Megállapodás aláírását megelőzően a törvény által előírt tájékoztatási, egyeztetési kötelezettségeiknek eleget tettek.

Szerződő felek megállapodnak, hogy **a Kbt. 138. § (1) és (5) bekezdésének a 2016. évi CLX. törvény által módosult szabályait megkötött szerződésükre is alkalmazzák és szolgáltatás megrendelése esetében nem érvényesítik az alvállalkozói részvétel korlátozását.**

1. **Egészségügyi dokumentációval, adatkezeléssel kapcsolatos kérdések:**

Felek nyilatkoznak, hogy az egészségügyi szolgáltatások teljesítése során keletkezett és a folyamatos szolgáltatáshoz szükséges egészségügyi dokumentációk és valamennyi adat átadás-átvételét az adatvédelemre vonatkozó szabályok figyelembevételével egymással kölcsönösen együttműködve lebonyolítják az alábbiak szerint:

- átadó vállalja, hogy a járóbeteg szakellátással kapcsolatosan átadandó egészségügyi és egyéb dokumentációról, és a dokumentumok tárolási helyéről-, és formájáról (elektronikus, nyomtatott, képi) összefoglaló jegyzéket készít,

- átvevő nyilatkozik, hogy az átvételre kerülő dokumentumok őrzéséről és kezeléséről az adatvédelemre vonatkozó mindenkori szabályok szerint gondoskodik.

1. **Finanszírozási kérdések:**
	1. Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet (továbbiakban Kormányrendelet) 27/A. § (1) bekezdés h) pontja értelmében **az Átadó - a finanszírozási szerződésében lekötött - az átadott feladathoz tartozó teljesítmény volument átadja az Átvevő részére.**

A Kormányrendelet 6/C. § (2) bekezdése alapján, **a finanszírozási jogosultságait a jelen feladat-átadási megállapodás hatálybalépésével az Átvevő szerzi meg,** így a Kormányrendelet 6/C. § (1) bekezdésben foglaltak alapján az **általa jelentett és elszámolható teljesítmények után járó díjat a NEA a jogutód egészségügyi szolgáltatóra vonatkozó szabályok szerint a Átvevő részére utalványozza a határnapot követő kifizetések vonatkozásában.**

Átadó a feladatellátási szerződés hatálya alatti időszakra nézve hozzájárul ahhoz, hogy a szakellátások ellátására nyújtott NEA finanszírozási összeg közvetlenül az Átvevő bankszámláján kerüljön jóváírásra. Az NEA finanszírozáson felüli részt Átvevő havonta közvetlenül számlázza az Átadónak, aki az NEA finanszírozást meghaladó összegről kiállított és leigazolt számlát annak kézhezvétele után, havonta:

— ha Átvevő a teljesítéshez alvállalkozót vesz igénybe a Kbt. 135.§ (3) bekezdése

— ha nincs alvállalkozói bevonás a Ptk. 6:130. § (1) és (2) bekezdés szerint, 30 napon belül, átutalással teljesíti az Art. 36/A. § figyelembevételével. Előleget nem fizet.

**9.2. Átvevő (nyertes ajánlattevő)**

*a)* nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és amelyek az Átvevő (nyertes ajánlattevő) adóköteles jövedelmének csökkentésére alkalmasak;

*b)* a szerződés teljesítésének teljes időtartama alatt tulajdonosi szerkezetét az Átadó (ajánlatkérő) számára megismerhetővé teszi és a Kbt. 143. § (3) bekezdése szerinti ügyletekről az Átadót (ajánlatkérőt) haladéktalanul értesíti.

A külföldi adóilletőségű Átvevő (nyertes ajánlattevő) köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet az Átvevőre (nyertes ajánlattevőre) vonatkozó adatokat az országok közötti jogsegély igénybevétele nélkül.

9.3 Átvevő tudomásul veszi, hogy az Egészségbiztosítási Alapból származó bevételét terhelő, annak mértékét meghaladó kötelezettségvállalása csak abban az esetben érvényes, ha ahhoz Átadó előzetesen hozzájárult.

**10. A szerződés felmondása**

10.1.Felek megállapodnak abban, hogy jelen szerződést **rendes felmondással nem lehet felmondani.**

10.2. Felek megállapodnak abban, hogy jelen szerződés **írásban, közös megegyezéssel** megszüntethető.

10.3. Jelen szerződést bármely fél **írásban, rendkívüli felmondással felmondhatja, az alábbi esetekben**:

**A másik fél bármilyen szerződésszegő magatartása esetén,** amennyiben a szerződésszegő fél az erre vonatkozó írásbeli felszólítás átvételét követő 8 napon belül nem tesz eleget a szerződésben foglalt kötelezettségének, a jogosult fél további 8 napon **belül írásban rendkívüli felmondással felmondhatja a szerződést**, **a felmondás közlését követő hónap utolsó napjával.**

10.4. Átvevőnek a szerződést **az irányadó jogszabályokban foglalt rendelkezéseknek megfelelően kell teljesíteni.** Ha a **szerződés megszűnése az Átvevő felróható szerződésszegő magatartására vezethető vissza,** úgy köteles az Átadórészére **a megszűnés időpontjától visszafelé számított egy évben kifizetett szolgáltatási ellenérték 2 havi átlagának megfelelő összegű meghiúsulási kötbér megfizetésére.**

**11. Szerződés teljesítése**

A szerződést a közbeszerzési eljárás alapján nyertes ajánlattevőként szerződő félnek, illetve közösen ajánlatot tevőknek vagy - ha az ajánlatkérő gazdálkodó szervezet létrehozásának kötelezettségét előírta vagy azt lehetővé tette - a nyertes ajánlattevő (ajánlattevők), vagy az ajánlatkérő és a nyertes ajánlattevő (ajánlattevők) kizárólagos részesedésével létrehozott gazdálkodó szervezetnek (a továbbiakban: projekttársaság) kell teljesítenie.

Az ajánlattevőként szerződő fél a teljesítéshez az alkalmasságának igazolásában részt vett szervezetet a Kbt. 65. § (7) bekezdése szerint az eljárásban bemutatott kötelezettségvállalásnak megfelelően, valamint a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha az ajánlattevő e szervezet vagy szakember nélkül vagy a helyette bevont új szervezettel vagy szakemberrel is megfelel - amennyiben a közbeszerzési eljárásban az adott alkalmassági követelmény tekintetében bemutatott adatok alapján az ajánlatkérő szűkítette az eljárásban részt vevő gazdasági szereplők számát, az eredeti szervezetekkel vagy szakemberrel egyenértékű módon megfelel - azoknak az alkalmassági követelményeknek, amelyeknek az ajánlattevőként szerződő fél a közbeszerzési eljárásban az adott szervezettel vagy szakemberrel együtt felelt meg.

A nyertes ajánlattevő a szerződés megkötésének időpontjában, majd - a később bevont alvállalkozók tekintetében - a szerződés teljesítésének időtartama alatt köteles előzetesen az ajánlatkérőnek valamennyi olyan alvállalkozót bejelenteni, amely részt vesz a szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt nyilatkozni vagy az érintett alvállalkozó nyilatkozatát benyújtani arról is, hogy az általa igénybe venni kívánt alvállalkozó nem áll a megelőző közbeszerzési eljárásban előírt kizáró okok hatálya alatt.

Az eljárás során az ajánlattevő által bemutatott valamely szervezet vagy szakember bevonásától nem lehet eltekinteni olyan esetben, ha az érintett szerződés sajátos tulajdonságait figyelembe véve az adott személy (szervezet) igénybevétele a közbeszerzési eljárásban az ajánlatok értékelésekor meghatározó körülménynek minősült. Ilyen esetben csak a jogutódlás olyan eseteiben változhat a bevont szervezet, ha az új szervezet az értékeléskor figyelembe vett minden releváns körülmény - különös tekintettel a Kbt. 76. § (3) bekezdés b) pontja szerinti esetben az értékelt személyi állomány - tekintetében az eljárásban bemutatott szervezet jogutódjának tekinthető. Az értékeléskor meghatározó szakember személye csak az ajánlatkérő hozzájárulásával és abban az esetben változhat, ha az értékeléskor figyelembe vett minden releváns körülmény tekintetében az értékelttel egyenértékű szakember kerül bemutatásra.

Az Átadó személye csak a Kbt. 139. § (1) bekezdésben előírt esetekben változhat.

**12. Egyéb rendelkezések**

12.1. Felek megállapodnak abban, hogy jelen szerződéssel kapcsolatban jognyilatkozat érvényesen kizárólag írásban tehető.

12.2. Szerződő felek a jelen szerződéssel kapcsolatos vitáikat békésen, egyeztetés útján kívánják rendezni. Jogvita esetére a szerződő felek értékhatártól függően kikötik és alávetik magukat a Nyíregyházi Járási Törvényszék kizárólagos illetékességének.

12.3. A jelen megállapodást a felek képviselői elolvasták, közösen értelmezték, és mint akaratukkal mindenben megegyezőt aláírták.

12.4. A jelen Megállapodásban nem szabályozott kérdésekben a vonatkozó jogszabályok előírásait kell alkalmazni.

12.5. Jelen szerződés bármely pontjában Ajánlatkérő alatt Átadót, míg Ajánlattevő alatt Átvevőt kell érteni.

12.6. Átadó nyilatkozik, hogy az ellátási kötelezettsége teljesítése érdekében jelen szerződés megkötésére fenntartóként jogosult, mint a fenntartásában működő – az ellátási szerződés tárgyát képező feladatot az egészségügyi ellátási szerződés megkötését megelőzően ellátó egészségügyi szolgáltató tulajdonosa.

12.7. Jelen szerződést Tiszavasvári Város Önkormányzata Képviselő-testülete „A TIVESZ Kft. közszolgáltatási szerződésének módosításáról, valamint a Rojkó-Med Kft-vel kötött feladat-ellátási szerződés módosításáról**”** szóló 3/2018. (I.25.) Kt. számú határozatával hagyta jóvá.

12.8. Felek megállapodnak, hogy **3/2018. (I.25.) Kt. számú határozat 1. mellékletében foglalt tartalommal jóváhagyott** feladat-ellátási szerződést jelen szerződés aláírásának napjával **közös megegyezéssel megszüntetik**.

Tiszavasvári, 2018. ………...

………………………… ………………………………

 Átadó Átvevő

**Tiszavasvári Város Önkormányzata ROJKÓ-MED Kft.**

 **képviseletében képviseletében**

 **Sipos Ibolya általános helyettesítésre Rojkó László ügyvezető**

 **megbízott alpolgármester**